Jelle Rijpma jintbagħat 30 sena ħabs għall-qtil ta' Shannon Mak Raġel li kien ammetta għall-qtil tal-eks-għarusa tiegħu ntbagħat 30 sena priġunerija. Il-katavru ta' Shannon Mak instab f'għadira demm barra l-appartament tagħha f'Santa Venera f'Awwissu tal-2018. It-tfajla kienet instabet b'għonqha mħanxar. L-ex-għarus tagħha Jelle Rijpma ammetta għall-qtil f'Ottubru u aktar kmieni llum kkonferma l-ammissjoni tiegħu. Ir-reat kien iġorr piena massima ta' għomor il-ħabs, madankollu wara talba konġunta mid-Difiża u l-Avukat Ġenerali, l-Imħallef Consuelo Scerri Herrera tat lill-akkużat sentenza ta' 30 sena priġunerija. Rijpma kien immultat ukoll €116.47 talli kien fil-pussess ta' sikkina. L-avukt Stephen Tonna Lowell deher għal Rijpma, filwaqt li Stefano Filletti deher parte civile.